Զվոնիմիր Վուկիչ

Զվոնիմիր Վուկիչ (, ), սերբ ֆուտբոլիստ, կիսապաշտպան։

Ակումբային կայրերա

Վաղ կարիերա 
Պրոֆեսիոնալ  մակարդակում  Զվոնիմիր  Վուկիչի  առաջին ​​ ակումբը  դարձել  է  «Բեգիեն»  Ժիտիշտե  քաղաքից։  Թիմը  խաղում  էր  Սերբիայի  չորրորդ  լիգայում։  Վուկիչը  թիմում  անցկացրել  է  28  խաղ  և  խփել  6  գոլ։  1996  թվականին  տեղափոխվել  է  իր  հայրենի  Զրենյանին  քաղաքի  «Պրոլետեր»   ակումբ , որի կազմում   անցկացրել է    երկու մրցաշրջան  և  35 խաղում  խփել  3  գոլ։  Շուտով  ֆուտբոլիստի  վրա  ուշադրություն  դարձրին  որոշ  եվրոպական ակումբներ,  որոնցից  են՝  սերբական  «Պարտիզանը»  և  «Ցրվենա Զվեզդան»  և  գերմանական  «Արմինիան»  Բիելֆելդից։  «Արմինիայի»  հետ  նա  նույնիսկ  մարզումներ  է  անցկացրել  և  պատրաստվում  էր  պայմանագիր  կնքել։

Սակայն Վուկիչը պայմանագիր է ստորագրել «Ատլետիկո Մադրիդի» հետ։ Վուկիչը կարծում էր, որ կխաղա հիմնական կազմում, բայց խաղում է երիտասարդական թիմում։ Այս հարցը քննարկվել է ՖԻՖԱ-ում և ՈՒԵՖԱ-ում և արբիտրաժային հանձնաժողովը հաստատել է, որ ակումբը ճիշտ է։

1999/00 մրցաշրջանին Վուկիչը պատրաստվել է «Ատլետիկոյի» հիմնական կազմի հետ միասին։ Ընկերական հանդիպումներից մեկում նա վնասվածք է ստացել, որից հետո մի քանի ամիս չի խաղացել։ «Ատլետիկո Բ»-ի կազմում Վուկիչն անցկացրել է ընդհանուր առմամբ 40 խաղ և խփել 4 գոլ։

«Պարտիզան» 
2000 թվականի հունվարին տեղափոխվել է Բելգրադի «Պարտիզան», թեև կարող էր տեղափոխվել «Պարտիզանի» հավերժ հակառակորդ «Ցրվենա Զվեզդա»։

«Շախտյոր» (Դոնեցկ) 
2003 թվականին հունիսին Զվոնիմիր Վուկիչ, ստորագրելով հինգ տարվա պայմանագիր, տեղափոխվել է Դոնեցկի «Շախտյոր»։ Ակումբը վճարել է 4,27 մլն եվրո։ Ուկրաինայի առաջնությունում իր նորամուտը կատարել է 1-ին տուրում 2003 թվականի հուլիսի 12-ին Զապորոժիեի «Մետալուրգի» դեմ խաղում (0։ 3), Վուկիչը խաղն սկսել է թիմի հիմնական կազմում, հանդիպման 24-րդ րոպեին գրավել է Անդրեյ Գլուշչենկոյի պաշտպանած դարպասը, 70 րոպե անց նա հեռացել է դաշտից Ադրիան Պուկանիչի փոխարեն։

«Ուկրաինական ֆուտբոլ» թերթի անկացրած հարցումների համաձայն՝ 2003 թվականի Ուկրաինայի առաջնության լավագույն լեգեոներների ցանկում Վուկիչն զբաղեցրել է երրորդ տեղը իսկ «Команда» թերթի վարկածով՝ Վուկիչն զբաղեցրել է 5-րդ տեղը առաջնության լավագույն ֆուտբոլիստների ցանկում։

2005 թվականին հուլիսին Վուկիչը ներկայացվել է տրանսֆերի, սակայն Վիկտոր Պրոկոպենկոն ասել էր, թե պարտադիր չէ, որ նա հեռանա ակումբից։ Ավելի ուշ տեղեկություններ են հայտնվել, որ Վուկիչը կարող է վարձավճարով տեղափոխվել Իսպանիայի «Կադիս» գնման իրավունքով։ Շուտով «Շախտյորը» մերժել է գնել «Կադիսին»՝ սպասելով ավելի լավ առաջարկի․ «Կադիսը» առաջարկել էր կես միլիոն ֆունտ։ 2005 թվականին օգոստոսի 25-ին կայացած Չեմպիոնների լիգայի որակավորման փուլի՝ «Ինտերնացիոնալե» ակումբի դեմ խաղից հետո, որին Վուկիչը չի մասնակցել, Միրչա Լուչեսկուն հայտարարել էր, որ Զվոնիմիրը կհեռանա թիմից։

«Պորտսմուտ» և «Պարտիզան» (վարձավճարով) 
2005 թվականի օգոստոսի վերջին Զվոնիմիր Վուկիչը վարձավճարային հիմունքներով մեկ տարով տեղափոխվել է անգլիական «Պորտսմուտ»։ «Շախտյորի» մարզական տնօրեն Վիկտոր Պրոկոպենկոն այդ մասին ասել է, թե քանի որ Վուկիչը խաղում է Սերբիա և Չեռնոգորիայի ազգային հավաքականում, որը կարող է մասնակցել 2006 թվականի աշխարհի առաջնությանը, իսկ ֆուտբոլիստը հազվադեպ է ընդգրկվում «Շախտյորի» հիմնական կազմում, որոշվել է նրան վարձավճարով ուղարկել այլ ակումբ՝ խաղային պրակտիկա ստանալու համար։

Անգլիայի Պրեմիեր լիգայում իր նորամուտը կատարել է 2005 թվականի սեպտեմբերի 10-ին՝ խաղալով «Էվերթոն» ի դեմ (0։ 1)։ Վուկիչը դաշտ է դուրս եկել հանդիպման 72-րդ րոպեին՝ փոխարինելով Լորան Ռոբերի փոխարեն․ 85-րդ րոպեին նա լավ է իրացրել տուգանայինը, սակայն չի կարողացել գրավել Նայջել Մարտինի պաշտպանած դարպասը։

«Մոսկվա» 
«Մոսկվա» ակումբում Զվոնիմիր Վուկիչը խաղացել է երկու մրցաշրջան՝ 2008 և 2009։ 27 խաղերի ընթացքում աչքի է ընկել 5 անգամ։

Վերադարձ «Պարտիզան» 
2011 թվականին հունվարի 31-ին Զվոնիմիր Վուկիչը մեկամյա պայմանագիր է ստորագրել «սևասպիտակների» հետ։ 2012 թվականի հունվարի 9-ին պայմանագրի ժամկետը երկարացվել է։

Հավաքական 
2004 թվականին Վուկիչն ընդգրկվել է Սերբիա և Չեռնոգորիայի տասը լավագույն ֆուտբոլիստների ցանկում, որ կազմել էր «Спортски журнал» ամսագիրը։

2005 թվականին օգոստոսին հավաքականի կազմում մասնակցել է Վալերի Լոբանովսկու հիշատակին նվիրված մրցաշարին։ Կիսաեզրափակչում Սերբիա և Չեռնոգորիան պարտվել է Լեհաստանին (3։2), իսկ երրորդ տեղի համար պայքարում զիջել է Ուկրաինային (2:1)։

Ձեռքբերումներ

Ակումբային 
 Սերբիա և Չեռնոգորիայի չեմպիոն (2) – 2001/02, 2002/03
 Հարավսլավիայի առաջնության արծաթե մեդալակիր (1) – 2000/01
 Հարավսլավիայի գավաթակիր (1) – 2000/01
 Ուկրաինայի չեմպիոն (2) – 2004/05, 2007/08
 Ուկրաինայի առաջնության արծաթե մեդալակիր (2) – 2003/04, 2006/07
 Ուկրաինայի գավաթի խաղարկության հաղթող (2) – 2003/04, 2007/08
 Ուկրաինայի գավաթի խաղարկության եզրափակչի մասնակից (2) – 2004/05, 2006/07
 Ուկրիանայի սուպերգավաթակիր (1) – 2005
 Սերբիայի չեմպիոն (2) – 2010/11, 2011/12
 Սերբիայի գավաթակիր (1) – 2010/11

Անձնական 
 Սերբիա և Չեռնոգորիայի առաջնության լավագույն ռմբարկու (1) – 2002/03

Անձնական կյանք 
2004 թվականին դեկտեմբերին Մալդիվներում հանգստանալու ժամանակ Զվոնիիր Վուկիչը հազիվ է փրկվել Հնդկական օվկիանոսում տեղի ունեցած երկրաշարժի ժամանակ։ 2005 թվականին ամռանը Զվոնիմիրն ամուսնացել է։

Ծանոթագրություններ

Արտաքին հղումներ
 Ֆուտբոլիստի կենագրությունն ու վիճակագրությունը Սերբիայի ֆուտբոլի հավաքականի կայքում
 
 Ֆուտբոլիստի էջը worldfootball.net կայքում
 Վիճակագրությունն Ուկրաինայի ֆուտբոլի ֆեդերացիայի կայքում
 

Սերբ ֆուտբոլիստներ
Շախտյոր Դոնեցկի ֆուտբոլիստներ
ՊԱՕԿ-ի ֆուտբոլիստներ
Ֆուտբոլի կիսապաշտպաններ
Պրեմիեր Լիգայի ֆուտբոլիստներ
Ռուսաստանի Պրեմիեր Լիգայի խաղացողներ